b'\n_START_ARTICLE_\nEcoJet\n_START_PARAGRAPH_\nEcoJet je predlagano ozkotrupno potni\xc5\xa1ko letalo s propfan motorji in kapaciteto okrog 100-200 potnikov. Uporabljal bi se za kratke lete. Namen projekta je okolju bolj prijazno letalo kot trenutna generacija letal Boeing 737 in Airbus A320. Zmanj\xc5\xa1ali naj bi emisije ogljikovega dioksida za 50%, du\xc5\xa1ikov oksidov do 75% in hrup za 25%._NEWLINE_Idejo je predlo\xc5\xbeil evropski nizkocenovni EasyJet junija 2007 in naj bi poletel okrog leta 2015, kar pa se najverjetneje ne bo zgodilo. Airbus razvija Airbus A320NEO, Boeing Boeing 737 MAX, Bombardier C-series, Rusi Irkut MS-21 in Suhoj Superjet , Kitajci pa C919. Vsa omenjena letala uporabljajo turboventilatorske motorje in vsi imajo motorje name\xc5\xa1\xc4\x8dene pod krila._NEWLINE_Letalo naj bi bil zgrajeno iz kompozitnih materialov iz karbonskih vlaken. Motorje propfan zaradi velikih dimenzij ne bi namestili pod krila ampak na rep.'